《送行》
宋代·沈辽

昔我来东州，送客满江郭。挥涕望井闾，秋怀寄杯酌。

泛然千里外，秋来意非薄。客舍冷潇骚，那复事饰雘。

游宦非我怀，俯仰令人怍。何事脱身去，馀生老丘壑。

亲朋永相过，焉能事官爵。

作者简介：沈辽(1032—1085)，字睿达，宋钱塘(今余杭)人。沈遘的弟弟，《梦溪笔谈》作者沈括的同族兄弟。自幼嗜读《左传》、《汉书》，曾巩、苏轼、黄庭坚常与之唱和，王安石、曾布皆习其笔法。本无意于功名，王安石曾有“风流谢安石，潇洒陶渊明”之称。后由三司使吴充举荐，负责监内藏库。